Көкөмерен флюорит кени
Көкөмерен флюорит кени – Нарын облусунун Жумгал районунда, Чаек кыштагынан 30 км батышта, деңиз деңгээлинен 2100–2200 м бийикте. 1943жана 1952-ж. коргошун кенин чалгындоодо флюорит кошо каралган. Жумгал тоосунун түштүк капталындагы граниттердин арасында узундугу 200– 600 м, калыңдыгы 0,1 мден 6 мге жеткен флюорит — галениттин 10 тарамы байкалган. Калыңдыгы 0,2–4 м болгон № 6 тарамы чалгындалган. Флюорит майда кристаллдуу, ачыкжашыл түстө, өзүнчө масса же чачынды түрдө кездешет. Фторлуу кальцийдин өлчөмү 4,58%тен 34,52%ке чейин өзгөрөт. Запасы В+С1+С2 категориясы боюнча 22 миң т. Башка тарамдарды таап, терең чалгындоодон запасын көбөйтүүгө болот. 
 Кыргызстандын кен байлыктары

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9